**Η Ιατρική στις Ερμηνευτικές Τέχνες**

# **Γενικοί Εκπαιδευτικοί στόχοι**

* η κατανόηση της ιδιαιτερότητας των επαγγελματικών απαιτήσεων των καλλιτεχνών (μουσικοί, τραγουδιστές, ηθοποιοί, χορευτές) και της αναλογίας της Ιατρικής των Παραστατικών Τεχνών με την Αθλιατρική
* η εισαγωγή στις Βασικές Επιστήμες (εφαρμοσμένη Ανατομική, Φυσιολογία και Εμβιομηχανική) της ακοής, της άδουσας φωνής, της μουσικής εκτέλεσης και του χορού, καθώς και η κατανόηση των μηχανισμών παθολογίας στα διάφορα εμπλεκόμενα συστήματα.
* η περιγραφή των ειδικών προβλημάτων υγείας που αντιμετωπίζουν οι εργαζόμενοι στο χώρο των παραστατικών τεχνών λόγω άσκησης του επαγγέλματός του
* η εισαγωγή στη διεπιστημονική προσέγγιση της αξιολόγησης, διάγνωσης, θεραπευτικής αντιμετώπισης και αποκατάστασης των παραπάνω παθολογιών με σκοπό την επιστροφή στη σκηνή.
* η κατανόηση της εξειδικευμένη πρόληψης στο χώρο των παραστατικών τεχνών μέσω της κατανόησης της παθοφυσιολογίας και η εξοικείωση με νέες τεχνολογίες

# **Ειδικοί εκπαιδευτικοί στόχοι ανά θεματική ενότητα**

## **Μουσική & Εγκέφαλος**

Οι φοιτητές θα είναι σε θέση να κατανοήσουν:

* ότι υπάρχει σχέση του οργανικού υποστρώματος της νόησης με αυτό που αποκαλούμε ‘μουσική’
* ότι η λέξη ‘μουσική’ αντιστοιχεί σε μια ποικιλία νοητικών λειτουργιών
* ΄τι οι λειτουργίες που συνιστούν τη ‘μουσική’ μπορούν να αναγνωριστούν και να οριστούν μέσω της παθολογίας
* τον τρόπο διερεύνησης της σχέσης του εγκεφάλου με τις μουσικές λειτουργίες
* τα υπάρχοντα δεδομένα για τις διαταραχές των μουσικών λειτουργιών και για τη σχέση του εγκεφάλου με τις μουσικές λειτουργίες

## **Ψυχιατρικές Παθήσεις στις Παραστατικές Τέχνες**

Οι φοιτητές θα πρέπει να:

* ευαισθητοποιηθούν σε θέματα ψυχικής υγείας των καλλιτεχνών
* μπορούν να αναγνωρίσουν τα βασικά ψυχοπαθολογικά προβλημάτων στους καλλιτέχνες
* γνωρίζουν τις μείζονες ψυχιατρικές διαταραχές διάσημων καλλιτεχνών και η συσχέτιση αυτών με τη δημιουργικότητα τους και το συνολικό έργο τους

## **Βαρηκοΐα από έκθεση σε μουσική**

Οι φοιτητές θα είναι σε θέση να κατανοήσουν

* τις βασικές αρχές της ψυχοφυσικής και της αντίληψης της μουσικής
* το μοριακό, ανατομικό και παθοφυσιολογικό υπόστρωμα της βαρηκοΐας από θόρυβο και μουσική
* τις σύγχρονες ακοολογικές μεθόδους διάγνωσης
* το ρόλο του ηχολήπτη στη προστασία της ακοής των μουσικών
* τις νεότερες τεχνολογίες σε ότι αφορά την πρόληψη και την αποκατάσταση των διαταραχών της ακοής σε μουσικούς

## **Άδουσα φωνή και Δυσφωνίες σε τραγουδιστές και ηθοποιούς**

Οι φοιτητές θα είναι σε θέση:

* να αντιληφθούν την επίδραση των διαταραχών ακοής στη φώνηση
* να γνωρίζουν το ανατομικό και φυσιολογικό υπόστρωμα της άδουσας φωνής
* να κατανοήσουν την παθοφυσιολογία των φωνοτραυματικών βλαβών και την κλινική τους εικόνα
* να γνωρίζουν τα επείγοντα φωνοϊατρικά συμβάματα και τον τρόπο αντιμετώπισής τους
* να γνωρίσουν τις μεθόδους ακουστικής και αντιληπτικής αξιολόγησης των διαταραχών φωνής από τους ειδικούς Λογοθεραπευτές και τις τεχνικές θεραπείας και αποκατάστασης που χρησιμοποιούν
* να αναγνωρίσουν τις διαφορετικές τεχνικές τραγουδιού και να κατανοήσουν τον ρόλο του Δασκάλου τραγουδιού στην προπόνηση και επανένταξη των τραγουδιστών και ηθοποιών στην επαγγελματική τους δραστηριότητα

α﷽﷽﷽﷽﷽﷽﷽﷽γα ομικτουςιαγνωστιξης

## **Μυοσκελετικές παθήσεις και Νευρολογικές παθήσεις σε μουσικούς και χορευτές**

Οι φοιτητές θα πρέπει να γνωρίζουν:

* τις σημαντικότερες έννοιες των βασικών επιστημών του χορού σε ότι αφορά το ανατομικό και φυσιολογικό υπόβαθρο
* τις εργονομικές και φυσιολογικές διαδικασίες που επηρεάζουν και διαμορφώνουν τις μυοσκελετικές προσαρμογές των μουσικών και των χορευτών
* τις ιδιαιτερότητες του ιστορικού και της κλινικής εξέτασης του μυοσκελετικού συστήματος στους μουσικούς και τους χορευτές
* τις μυοσκελετικές, νευρολογικές διαταραχές και γναθοπροσωπικές διαταραχές που εμφανίζονται σε μουσικούς και χορευτές
* την φυσιοθεραπευτική αξιολόγηση του μουσικού και του χορευτή και την ανάπτυξη του φυσικοθεραπευτικού πρωτοκόλλου αποκατάστασης καθώς και ο σχεδιασμός στρατηγικών πρόληψης.